
أعوذ بالله لصح العليم من الشيطان الرجيم» بسم الله الرحمن الرحيم, 
إن الحمد لله نحمده ونستعين به ونستغفره» ونعوذ بالله -تعالى - من 
شرور أنفسنا وسيئات أعمالناء من يهده الله فلا مضل له. ومن يضلل 
فلا هادي له. وأشهد أن لا إله إلا الله وحده لا شريك له وأشهد أن 
محمدًا عبده ورسوله. 

"يا أَيهَا الَّذِينَ آمَنُوا اتَقُوا الله حَقَّ ثُقَاتِه ولا عَوئْنَ إلا وأنتم مُسْلِمُونَ" 
آل عمران:” 2٠١‏ "يا َنُه الثَاي* من انَقُوا ربكم الذي حَلَقگم من تفس 
وَاحِدَةٍ وَخَلَّقَ مِنْهَا رَوْجَهَا وَبَثَْ مِنْهُمَا رِجَالَا كيرا وَنِسَاءً ‏ وَانَقُوا الله 
الذي تَسَاءَلُونَ به وَالَْرْحَامَ ‏ إنَّ 9 كان عَلكُم وق رَقِيبًا" النساء: 2١‏ "يا 


لخ لحم أَعْمَالحُمْ 


ع 

يها الَذِينَ منوا افوا الله وَقُولُوا فَوْلُا سَدِيدَا * ر 

وَيَغْفْرَ لَكُمْ ذَنوبَكُمْ وَمَنْ بطع الله وَرَسُولِهُ فَقَدْ فار فؤزا عَظِيمًا" 
الأحزاب ۷١ : ۷١‏ أما بعد؛ 





فإن أصدق الحديث كتاب الله -تعالى - وخير الهدي هدي محمد -صلى 


الله عليه وعلى اله وصحبه وسلم-. وشر الأمور تحدثامهاء وكل محدثة 
بدعة» وكل بدعة ضلالة, وكل ضلالة في النارء ثم أما بعل ؛ 


فلازلنا أيها الكرام الأحباب مع أذكار الصباح, نعايشها ونفهمها لتخرج 
من قلوبناء استجابة لتعليم نبينا -صلى الله عليه وآله وسلم- حق 
تتقبل دعواتنا أدعوا الله وأنتم موقنون بالإجابة» واعلموا أن الله لا يقبل 
الدعاء من قلب غافل لاوا . 

أظنن أنني تقريبًا في كل لقاء أذكر بمذاء اعلموا أن الله لا يقبل الدعاء 
من قلب غافل لاه ليستحضر كل واحدٍ منا بقلبه أي كلام أو أي 
دعاء يدعوه, فلن يقبل منك إلا ما عقلته بقلبك» فالله -جل وعلا- 
بقول: "أفلم يسِيروا في الْأض فَتَكُون كم َوب يغقلون بها" 

. هو ده محل العقل؛ القلب» مش هنا هناء هذا هو محل 
العقل؛ القلب. 
فإن أكرمك الله -جل وعلا- بقلب صال يعقل ما يقول» ستستجاب 
دعوتك مباشرة من ربك -جل وعلا-. ومعنا ما ثبت في صحيح مسلم 
من حديث ابن مسعود ما كان يقوله النبي -صلى الله عليه وسلم- في 
كل مساء ونی کل صباح: كان -صلى الله عليه وسلم- يقول: "أصبحنا 
وأصبح الملك لله. والحمد لله لا إله إلا الله وحده لا شريك له. له 
الملك وله الحمد» وهو على كل شيء قدير. رب أسألك خير ما في هذا 
اليوم» وخير ما بعده» وأعوذ بك من شر ما في هذا اليوم» وشر ما بعده. 
رب أعوذ بك من الكسلء, وسوء الكبّر" -وفني ضبط "رب أعوذ بك 
من الكسل وسوء الكبر"-» رب أعوذ بك من عذاب في النار وعذاب 
في القبر"" 
فالنبي -صلى الله عليه وسلم- بمذا يعلن استسلامه لله -جل وعلا- 
ويعلن أن الأمر كله بيديه» ويعلم أنه لا يجري في كون الله -جل وعلا- 





سق أن داود 

شيئًا إلا إذا قدَّره الله -سبحانه وتعالى-, حين يؤكد النبي -صلى الله 
عليه وسلم- مرتين في هذا أن الملك له وحده. 

خلاص لو أيقنت أن الملك بيد الله, وأن الأمر بيد الله لن تسأل بعد 
ذلك إلا؟ إلا الله. خلاص محدش في إيده حاجة إلا عند ربنا. قلب من 
تسعى لإرضائه في الدنيا بيد من ينبغي أن ترضيه في الدنيا والآخرة - 
سبحانه وتعالى -. فلا تطلب إلا منه -سبحانه وتعالى -. قلوب الأغنياء 
والأثرياءء قلوب مديريك. وهذا الملك الذي تراه كله بيد الله -سبحانه 
وتعالى-» فلا تطلب إلا منه. وتعلن هذا أمام ربك في كل صباح وكل 
مساء . 


أصبحنا وأصبح الملك لله 
العلماء يقولون كلمة أصبحنا يعني في طياتًا حمد وامتنان من الله -جل 
وعلا- عليك أن أمدك في عمرك حتى أصبحت. زي ما بتقول أول 
حاجة بتقوها وإنت صاحي من النوم إيه؟ الحمد لله الذي أحياناء كان 
زمانك الآن ميت» ألم ينم أناس معك أمس فلم يقوموا, صح؟ كل 00 

كم مليون واحد بيموت؟ ملايين بيموتوا كل يوم. الله -جل وعلا- 
أحياك أنت» أمد في عمرك أنت» زي ما قلنا في اللقاء الماضي إن لو 
ربنا أمد في عمرك ولو لحظة واحدة تقول فيها لا إله إلا الله ولو ساعة 
واحدة تتقرب با إلى اللّه, ولو يومًا واحدًا تستعتب فيه ما فاتكء؛ ليعفو 
عنك الله. فهذه نعمة من الله -جل وعلا- عليك» فحين تقول أصبحنا 
أنت تحمد الله -جل وعلا- وترى امتنان الله -جل وعلا- عليك إذ 
أمد في عمرك. 


أصبحنا وأصبح الملك لله, الكلمة دي يا إخوانا والله فعلا لا تقولا 
مفترض إن قلبك يستريح يطمن مايقلقش» يعني عشان بس أوصلك 
يعني إيه تطمن وماتقلقش وماتخافش, لا تخاف من زواج, ولا تخاف من 
مستقبل» ولا تخاف من امتحان, ولا تخاف من ظال, ولا تخاف من 
الفلوس تقل معاك, خالص, لأن الملك بيد؟ بيد الله. الله -جل وعلا- 
الذي هو أرحم بك من أمك. إنت عارف لا بيلاقوا واحد ماشي في 
الشارع راكب عربية فخمة غالية وقاعد يلف بيها ويخمس بيها ويخبط 

فيها يقولوا إيه؟ الشباب يقولوا إيه؟ أيوه أصل أمه اللي جايبهاله» لو 
إنت أبوك مثلا عنده عمارات على الكورنيش» وعنده معارض سيارات, 
وعنده شركات ومصانع ملكه, وعنده فلوس متلتله ملياردير» هل ممكن 
حضرتك تقعد في جنب تعيط أنا مش عارف هاتجوز إزاي؟ أجيب عفش 
منين؟ أجيب شقة إزاي؟ هل ممكن يبقى عاقل يعمل كده؟ يا بني هو 
إنت مش ابن الباشا فلان؟ آه ابنه. طيب هو حرمك من حاجة؟ أبذًا. 
طيب يعني لو قلتله هات لي شقة يعطيك؟ يجيب لي اللي أنا عاوزه وقبل 
ما أقوله هات بيجبلي» مش مخليني عاوز حاجة. أمال بتعيط ليه يا بني 
إنت مجنون يا بني؟ يا بني إنت مقضيها مشي كده وتعبان ليه؟ إيه اللي 
يخليك تتعلق في ميكروباصات يا بني هو حارمك؟ لاء ده أنا عندي 
أسطول عربيات لو أشاور بس يجي لي. يا بني مش إنت ابن الملياردير 
أمال قلقان ليه يا بني؟ قلقان عشان تجيب عفش؟ لا ده كل حاجة 


هو 0 


عندي» ده احنا عندنا معارض بتاعتنا. أمال خايف ليه يا بنى إنت 


مجنون؟ ولله المثل الأعلى. 

معلش متزعلوش مني إنت قلقان ليه؟ ها أقول لنفسي أنا يا بني إنت 
مجنون؟ إنت خايف من المستقبل ليه؟ ده ربك اللّك بإيده. المستقبل 
بإيده» إنت قلقان ليه وهو أرحم بك من أمك؟ هو أرحم بك من أمك, 
يا بني إنت لو طلبت من ربنا يديك فلوس, يديك ولا لأ؟ يديك يديك 
أكتر ده هو الأكرم "اقرا وَرَبكَ الأ رم" يا بني إنت لو طلبت 
من ربنا زوجة يعطيك ولا لأ؟ والله يا بني يعطيك» بس اطلب بس بجد» 
بيده الملك. 

الكلمة دي فعلًا واللّه يا إخوانا لو استشعرناها منقلقش أبدًا خالص, 
تستريح قلبك يطيب» قلبك يطمئن» قلبك يسكن. لقد ألقيت همك 
وحملك كله بساحة الملك. 






لما دخل رجل من السلف إلى المسجد يومًا فوجد واحدًا يبكى في جانب 
المسجد. إبراهيم بن أدهم لقى واحد قاعد في الجنب بيعيط, فقال له 
إبراهيم ابن أدهم" يا أخي أيجري في كون الله شيء لم يقدره الله؟ يعني 
تحصل حاجة ربنا مكتبهاش ولا يعلمها؟ قال: لا. قال: يا أخي أفينتقص 

من رزقك شيئا كتبه لك الله؟ يعني لو ربنا كتب لك مغلا بطة تاكلها 
مش هاتاكلها؟ ده تيجي تجري قدامك تقولك كلني بحنانك كلبي, 
هاتاكلها يعني هاتكلها. قال: لا. قال: يا أخي أفينتقص من أجلك 
شيئا قدره لك الله؟ قال: لا. قال: فعلام الهم إِذَا؟ لما إنت عارف إن 
الرزق المكتوب مفيش نقص حاجة خالص» ولا الأجل ولا الرزق ولا 
العطاء ولا الملك خلاصء وكل ده بيد الملك -سبحانه وتعالى -- قلقان 
ليه؟ 


المفروض أي واحد وهو بيقرأ أذكار الصباح من البداية كده وهو بيقول 
أصبحنا وأصبح الملك لله يطمئن ويستربح خالص, ينام وهو مستربح 
بيقول أذكار المساء أمسينا وأمسى الملك لله ينام وهو مستربح مش 
قلقان بكره هيكون فيه إيه. لا يقلق أبدًَا ماذا يحدث في الجامعة بكرة, 
ولا المدير هيقول له إيه بكرة» ولا هيعمل إيه في الفلوس اللي عليه 
بكرة» ولا هيجيب الدوا منين, ولا هيعمل عملية إزاي» مش قلقان أبدا 
لأنه يعلم أن الملك كله بيد الله تطيب نفسه. 


" أصبحنا وأصبح الملك لله" من سلسلة "أذكار الصباح والمساء" 









شبكة الطربق إلى الله way2allah.com‏ 
حضرتك عمرك شفت طير مغلا ولا عصفورة ولا حمامة واخدة جانب 
كده وقاعدة, هي بتطير الصبح هي عارفة هناكل إيه؟ ده حتى بيقولك 
إن فيه طائر بيطير بالليل يقولك الملك لك الملك لكء أنا معرفش ها 
بيستحضروا كده بس يعني. 

فالطيور ماشية عارفة إن الملك بيد الله فخلاص, متوكلة, متوكلة يعني 
مستعينة يعني رامية <موها على من بيده الملك» لا هي عارفه هتاكل إيه 
ولا هتاكل منين بس هي ماشية تبذل السبب وتعلم أن الله -جل وعلا- 
هو الملك الذي قدر لحا كل شيء., والكلمة دي أنت تعيدها في هذا 
الذكر مرتين؛ بتقول أصبحنا وأصبح الملك لله, والحمد لله لا إله الله 
وحده لا شريك له. له الملك. 


تاني؛ أصبحنا وأصبح الملك لله وعليه والحمد لله إن الملك بإيده مش 
بإيد حد صح؟ لو بإيد حد كان ذَلّك. الحمد لله أن الملك بيد الله. كل 
لعمة بقى بإيد الله كان عندي محاضرة بعنوان نعمة لا نراها إنت شايف 
الهوا؟ الحمد لله إن الهوا ده بإيد مين؟ ملك ربنا بس مش بإيد حدء لو 

الوا دلوقتي كان بيتعبى في أزايز ولا بيتعمله مواسير, كان زمان شركة 
قابضة اشترته ولا خصخصوه وعملك عداد هوا تحت, وماسورة هواء 
والهوا بدأ يسرب, وتدفع مش عارف ولو تأخرت في دفع فواتير الوا 
يقطعوا عنك اهوا» متلحقش تدفع. تخيلوا كده لو الهوا ده بإيد حد مش 
ملك ربنا يملكه واحد من الناس, لو الموا ده من ملك واحد من الناس 
كان واحد بس صاحبك إنت مضايق معاه ولا قلتله كلمة في الجامعة 
ولا زعلته في الشارع ولا عملتله حاجة ولا خصومة بينك وبين زوجتك 
تخليك نابم تقفل عنك حابس اهواء. الحق بقى قوم بقى دور على ا حبس 
وإنت مش شايف في الضلمة. خلاص تموت قبل ما تفتحه. واحد 
صاحبك متضايق يقفل العمومي اللي تحت» عمومي اوا البيت كله 
بموت محدش يلحق يقفل ولا يفتح. الحمد لله أن هذا الهواء من ملك 
الله بيد الله الحمد لله. فإنت لما ترى نعم الله -جل وعلا عليك- حين 
تصبح بتقول الحمد لله إن ده من ملك الله بس. 

كنا بندرس واحنا في الثانوي فاكر قصيدة لواحد من الكفرة اسمه إيليا 
أبي ماضي طبعا أكيد فاكرينه ولا أصل كان مأثر في بالبيتين دول كان 

بيقول إيه: كم تشتكي وتقول إنك معدم,؛ اللي شايف نفسه معدم 
ومعندوش حاجة خالص يسمع كدا 
كم تشتكي وتقول إنك معدم والأرض ملكك والسماء والأنجم 
ولك الحقول وزهرها وآريجها ونسيمها والبلبل المترنم 
حد فاكر الكلام ده ولا أنا اللي فاكره بس 
كم تشتكي وتقول إنك معدم والأرض ملكك والسماء والأنجم 
ولك الحقول وزهرها وآريجها ونسيمها والبلبل المترنم 
يعني إن اللي بيشتكي بيقول أنا فقيرء با أخي ده انت تتبسط إن الملك 
بيد الله أعطالك ملك مش بإيد حد, اللي قاعد يشتغل بقاله عشرين 





سنة تلاتين سنة بره مصر بيرجع عشان يبني بيت» بحط قدامه حتة 
حديقة كده. يوم ما تكبر أوقي تبقى عشرين متر في عشرين متر يعني 
حديقة قدام بيته 5٠٠‏ مترء زارع فيها شوية أشجار. يا عم هتفطر 
بنص جنيه ولا بجنيه اطلع الساعة تمانية ونص الصبح على حديقة شجرة 
الدر دي اقطع تذكرة بنص جنيه وخش اقعد لوحدك, خدلك قاعدة 
كده موجودة قدام النيل وحط رجل على رجلء واقعد قول لنفسك 

كده الحتة دي كلها بتعتي, والنيل ده كله بیجري قدامي» واهوا ده لي 
لوحدي» وخد راحتك.» الطيور دي بتغرد عشان عارفه إنني قاعد» بس 
وطي صوتك عشان محدش يسمعك. 


يعني الشاهد يا إخونا اللي قاعد عنده فيلا واللي عنده قصر ده محبوس 
جوه جدران» ويبص على الحاجات دي؛ شوية زرع قدامه» حضرتك 
ممكن تشوف الزرع ده كله وتقعد براحتك, الأرض بتاعتك» السما 
بتاعتك, النجوم بتاعتك, قول كده ما هو فعلًا فعلاء الأرض ربنا خلقها 
لمين؟ لك إنت ما هي ملكه بس أعطاهولك. ألم يقل لنا ربنا -جل 
وعلا-: "وَالْأَرْضَ وَصَعَهَا لام" يعني الأرض دي بتاعة 
ربنا بس ربنا أعطها لمين؟ للبشر للناس بتوعك ألم يقل ربنا -جل وعلا- 
هو الي حل كم ما في لض مع" ابثرة: 74 يقى كل ما في 
الأرض مخلوق لمين؟ لك إنت ملكك,. ربنا أعطاهولك؛ ده مش الأرض 
بس لأ ربنا يقول: "وَسَخَرَ لَكُم ما في السّمَاوَاتِ وَمَا في الْأَرْضٍ جميعاً 
من" دي سورة الجاثية والآية اللي قبلها في سورة البقرة 

والآية اللي قبلها في سورة الرحمن يعني سورة الرحمن قالك إيه؟ "وَالْأَرْضَ 
وَضَّعَهَا للأنام" ؛ سورة البقرة "الذي خَلقَ لحم ما في الأزض 


ي 


> سورة الجاثية قالك بقى الأرض والسماوات كمان 


ا سَخَرَ لَكُم ما في السَّمَاوَاتِ وَمَا في الأزض جيعاً مَنهُ م 


كل ده ملك ربناء وربنا أعطاه لك» باللّه عليك تبقی قلقان لو تعبان لو 
عوزت حاجة من هذا الملك؟ يا عم ده هو بتاعك بس مفتاحه عنده؛ 
بكلمة: 'إنا أَمْرُْ إذَا أََادَ سَيْئاًأَنْ يَقُولَ لَهُ كن فَيَكُونُ" الذي 
يريد شيئًا من ملك الله, لا يسأل إلا الله. اللي عاوز حاجة في ملك الله 
أي حاجة بقى في ملك اللّه؛ هي الزوجة دي العروسة دي مش من ملك 
الله؟ الشقة دي مش من ملك اللّه؟ الفلوس الدولارت ولا الريالات ولا 
اليورو مش من ملك الله؟ الهدوم دي مش من ملك الله العجلة اللي 
إنت عاوزها دي مش من ملك الله العربية اللي انت نفسك فيها دي 
مش من ملك الله؟ الساعة اللي إنت نفسك تلبسها دي مش من ملك 
الى كل حاجة ملك لله فلا تسأل إلا الله. 

قال البي -عليه الصلاة والسلام- يعلم الغلام الصغير, إحنا محتاجين 
نتعلم اللي العيال بتتعلمه من الأول تان يا بني أو يا غلام إن أعلمك 
كلمات محتاجين نتعلم اللي العيال اتعلموه أيام البي -عليه الصلاة 
والسلام-: 

"يا غلامُ! إن أُعَلَمُكَ كلمات, احفظ الله َقَظْكَ احفظ الله نذه 
تَجَامَكَ إذا سألت فاسأل الله وإذا استَعَنت فاستَعن بالل واعلم أن 
الأَمَهَ لو اجتمعت على أن ينفعوك بشييء لم ينفعوك إلا بشيءٍ قد كتبه 
اللّهُ لك, ولو اجتمعوا على أن يضروك بشيء, لم يضروك بشيءٍ إلا قد 
كتبه الله عليك؛ رُفِعَتٍ الأقلام وجفتٍ الصّحف"” 

يعني اللي اتكتب اتكتب وخلاص. اللي ربنا كتبه خلاص انتهى من 
خمسين ألف سنة قبل أن يخلق السماوات والأرض» مش قبل أن يخلقك 
أنت قبل أن يخلق السماوات والأرض بخمسين ألف سنة, كل ده 
مكتوب» شوية المية اللي هات تشرجم مكتوبين. 


" أخرجه الترمذي وأحمد 

فملك الله -جل وعلا- العظيم الواسع» السماوات والأرض العظيمة 
دي» تخيل يا أخي أنا والله العظيم أنا شعري بيقف وأنا باتخيل كده إن 
النجم ده مش باقولك قد الأرض, لأ ده فيه نجوم قد الشمس آلاف 
المرات» الشمس اللي هي قد الأرض مليون مرة مثلاء فيه نجوم قد 
الأرض ملايين المرات. طيب النجوم دي عددها قد إيه؟ مائة مليار نجم 
في مجرة درب التبانة, في خمسمائة ترليون مجرة يعني خمسمائة مليون 
مليون مجرة, في اغغائة ترليون مجموعة مجرات, كل ده في السماء الدنيا. 
عارف كل ده مخلوق ليه؟ الخلق العظيم ده مخلوق ليه؟ عشان حضرتك 
لما تبص في السما كده متقلقش ولا تخاف ولا تترعب» زينة بس» تخيل 
كاده لما تروح قصر واحد تدخل عنده تلاقيه عامل شوية أنوارء يقولك 
إنت عارف اللمبة دي بكام؟ اللمبة دي بمليون جنيه جايبها من إيطاليا 
مش موجودة هنا خالص» عارف الكشاف ده منين؟ ده بعشرة مليون 
جايبه من ألانيا لسه معمول جديد, اللمبة بعليون جنيه إيه ده؟ 
وحاططها عندك؟ اللمبة دي النجم الواحد ده الصغير ده الوناسة دي؟ 
شوف بقى كام نجم موجود؟ الوناسة دي تمنها كام؟ ده قد الأرض ملايين 

الحرات» ملایین الرات» كل دي ربنا خالقها بس عشان لما تبص 
متتعبش . قال تعالى: 'وَلَقَدْ رَنَنَا الممّاء الدّنيًا بمَصّابِيحَ" زيئة 
علشان لما تبص متقلقش. 


كنت حاضر مرة محاضرة في مكتبة إسكندرية» عارفين مكتبة إسكندرية 
جنبها حاجة اسمها القبة السماوية» أول محاضرة حضرمًا كان واحد 
بيشرح المسافات الحائلة بين النجوم والكواكب والأقمار والحاجات 
دي» فجاب صورة بيحاول يصور لك كانك في نشأة الكون أو النجوم, 
ويطلعك من نجم لنجم وتطير من الأرض» محسسك كده» فقال كلمة لا 
أنساهاء قال: يا إخوانا عشان تحمدوا ربنا -ده كلامه- تحمدوا ربنا إن 
جعل لكم نجوم. تخيل السما بلا نجوم, تخيل السما إيه؟ بلا نجوم, واحنا 
قاعدين طبعا ومضلمين كله وجايب النجوم كأنما نقط. كأنك فعلا 
موجود كده مثلا في وسط صحرا وشايف النجوم, والنجوم بقى بتكبر 
وإنت بتعلى» وفجأة قال طب بصوا هنشيل النجوم, راح مطفي النور, 

فعلًا "إِذَا أخْرَجَ يَدَهُ 1 يَكُذْ يَرَاهَا -ظلام ظلام- وَمَن 1 عل اله لَه 


نورا فما له من نور" 


أنا لا أنسى مرة كنت في السعودية» وتوهنا في الصحراءء كان مع أخ 
فاضل حبيب لي يعني كنا راجعين من محاضرة, وبعدين قال لي تعالى 
نحشي في الصحراء. بيصطادوا جرابيع عارفين الجرابيع؟ بيصطادوها 
بياكلوها ويحمروها وبيشووهاء فتوهنا في الصحرا كنا بالليل» وماكنش 
فيه قمر ليلتهاء والله يا إخوانا أول مرة أشعر أن النجوم تضيء, النجم 
القطبي فين يبقى ده الشمال» يبقى احنا نمشي مش عارف إيه اتجاه 
كده» وفعلا عرفنا نوصل للطريق بنور النجوم وبأسماء النجوم, أول مرة 
أعرف إن النجوم بتنور» إنت اطلع كده -احنا حرمنا من التأمل في 
السماوات والأرض بكثرة الماديات- ماعدش دلوقتي "افا يَنظرُونَ إل 
الإبل كيف خُلِقَتْ * وَإِلَ السّمَاء كف رُفِعَتْ * وَإِل البَالِ كيف 
نُصِبّث * وَإِلَ الْأَرْضٍ كَيْفَ سُْطِحَتْ" > ماعدش ديء 
دلوقتي ينظرون إلى العمارات كيف بنيت» وإلى السيارات كيف صنعت» 

وإلى مش عارف إلى الطائرات كيف طارتء وإلى الفلوس كيف طبعت؛ 
ماعدش دلوقت» لكن ها تتأمل في السماوات فعلا في ليلة كده في آخر 
الشهر أو أول الشهر مفيش قمر بص ع النجوم, آيات ده كله ملك 
'ولَقَدْ رَيَنّا الملك:5, زينة, لمبة مش بمليون جنيه بقىء ده لمبة قد 
الأرض ملايين المرات»› وناسة بس .2 ومحطوطة كل ده عشان لا تبص 
تتزين» عشان ها تقول: الحمد لله أن الملك بيد الله نعمة, الفقير خليه 
بمشي لوحده ويتأمل؛ النجوم دي بتاعتي والأرض بتاعتي والشمس 
بتاعق قول براحتك, ما هو فعلا ربنا خلقها لك مش بنکدب. الورد 
ده بتاعك» الطيور دي بتغرد عشانك» كل هذا ملك الله -جل وعلا- 
جعله لك لتحمد الله -جل وعلا- حين تصبح وحين تمسي. 






أصبحنا وأصبح الملك لله والحمد لله ary‏ الله 
هذه الكلمة تكلمنا عنها وإحنا بنتكلم عن آية الكرسي "الله لا إِلَهَ إل 
هر" > لا إله؛ أسهل كلمة وأعظم كلمة. فاكرين قلنا أسهال 

كلمة ليه؟ حد فاكر؟ قول لا إله إلا الله لا تحرك حتى عضلات شفتيك»› 
مش متعبة خالص, مريحة, كلمة كلها أربع كلمات دي كلمة التوحيد 
اللي هي أربع كلمات لا إله إلا الله لسانك بس اللي بيتحرك» شفايفك 
زي ما هي» يعني حت مش هتنعب عضلات شفايفك» اللسان بس»› 
فهي أسهل كلمة. وهي أفضل ما قاله الأنبياء والمرسلون» كلمة 
التوحيد, العروة الوثقى» القول الثابت» كلمة النجاة.ء كلمة المتقين, 
كلمة الإخلاص» أعظم ما قال الأنبياء والمرسلون» كلمة تنقل اليزان 
ولو وضع أمامها السماوات والأرض كلمة تثقل الميزان» ولو وضع 
أمامها ذنوب ملء السماوات والأرض» دي كلمة التوحيد ومع ذلك 
يا من تريد أن تموت على هذه الكلمة, لتبعث على هذه الكلمة, لتدخل 
بفضل الله ثم بقولك هذه الكلمة الجنة. عش عليها تموت عليها, اللي 
نفسك بموت وهو بيقول لا إله إلا الله يعمل إيه؟ يعيش» نص ساعة من 
بيتك للشغل» ولا تلت ساعة من المدينة للجامعة؛ ولا نص ساعة وربع 
ساعة تستنى الحاجة تجيب الغداء ولا ربع ساعة واقف في الصف عشان 

جيب العيش» ولا نص ساعة وانت واقف بيب الخضارء إنت ساكت 
ليه؟ قول بس لا إله إلا الله قوها من لسانك على طول خليها في 
لسانك كده على طولء ولو وافق قلب يبقى نعمة وفضل وهو ده 
المطلوب» لو عشت قول لا إله إلا الله يقيئا بعدل الله -جل وعلا- 
ستموت عليهاء إنت بتقوها طول عمرك ستموت عليها. 


لا إله إلا الله يعنى لا معبود بحق إلا الله. تبدأ يومك بالتوحيد» تبدأ 
يومك بإعلان التوحيد لا إله إلا الله وحده لا شريك له. كلمة إله يعني 
معبود يعني لا تصرف العبادة إلا له وعاوز حضرتك وإنت بتقوهًا 
تستحضر بقی کل هذه المعان. 


لا إله إلا الله يعني إيه؟ 


همك إلا الله ولا يرزقك زوجة إلا الله ولا يهدي لك مديرك إلا الله 

ولا يعلمك إلا الله. ولا يهديك للصراط المستقيم إلا الله ولا يبارك في 
أولادك إلا الله ولا يرزقك السيارة إلا الله. 

حط بقى كلمة لا إله إلا الله ولا أتوكل إلا على الله ولا أرجو إلا الله 
ولا أطلب إلا من اللّه, ولا أستعين إلا بالله, ولا أستعيذ إلا بالله, ولا 





أسأل إلا الله كل حاجة بقى» أي عبادة في دنيتك لا تتوجه بما إلا إلى 


الله -سبحانه وتعالى - أي حاجة. 


فكلمة لا إله يعني أي عبادة لا تصرف إلا لله لا أصلي إلا لله لا أقوم 
إلا لله لا أبني مسجد إلا لله. لا أتكلم إلا لله. لا أحيا إلا لله. ولا 
أموت إلا لله مش نعيش لمصر ونهوت لمصرء لا "فل إِنّ صَّلاتِ وَنُسْكِي 
ياي يان لله رت الْعَالَمِينَ' ؛ إحنا بنحب مصر آه 
بس أنا مش عايش عشاتئا أنا عايش عشان ربناء ولا ميت عشاتا أنا 


أموت عشان ربناء هی دي المعااى. 

يبقى كلمة لا إله إلا الله المفروض لما تقولها ده إنت تستريح خالص, 
وتطمن, لا أَرْضِي إلا الله ماعندكش غير واحد بس ترضيه. مستريح 
ويومك كله مطمئن. 





أصبحنا وأصبح الملك لله. والحمد لله لا إله إلا الله وحده, لا شريك له 
لا تتوجه بالعبادة إلا إلى الله. دي المفروض إنت بتعلن توحيدك وتبرؤك 
من الشرك من يومك أول ما تصحى. لا إله إلا الله وحده لا شريك 
له. 

كنت مرة في القاهرة كان عندنا مؤتمر في مكان كده جنب الأزهر, 
فخدنا فترة راحة حوالي ساعة كده ما بين الحاضرات الأولى والحاضرات 
التانية» فقلت أروح جنب الأزهر كده أجيب عطور من هناك الكلام 
ده من زمان» ولقيت مسجد الحسين -طبعا الحسين مدفون فين؟ في 
كربلاء بالعراق» مش عارف إيه اللي بيقولك مش عارف راسه جت أو 
فيه كم شعراية جت فدفنوها هنا الله أعلم, كلام- المهم يعني قلت أما 
أدخل أشوف الناس بتعمل إيه جوه» ول مرة أدخل» المرة الوحيدة اللي 

دخلتها مش عشان أصلي لا ده أنا داخل أشوف بيعملوا إيه» لم أصل 
وداخل بس أشوف. والله يا إخوانا لا أنسى هذا المشهد, لقيت رجل 
صعيدي جايب ابنه حوالي خمس سنين كده برضه لابس جلابية صعيدي 





كده وداخل عند المقام, راح حط خمسة جنيه في الصندوق وقعد يحط 
إيده على الحديد المصدي ده ويحطها على راس ابنه. أنا جبتهولك أهه 
يا حسين, مش عاوزه يرجع بقى تعبان» -سبحان الله يا أخي بدون 
ما تيجي من الصعيد لغاية واحد مقبور خليك في الصعيد وسل الله 
وحده لا شريك له» هيسمعك ولا لأ؟ -سبحانه وتعالى- سميع بصير 
الداع إِذَا دَعَانِ فَلْيَسْتَجِيبُوا لي وَلَيُؤْمُِوا ٤‏ لهم يَرْشْدُونَ" 

> بس انت قوله بس یا رب» وانت في مكانكء لقد مع 
ربنا -جل وعلا- دعاء واحد في بطن الحوت في ظلمات ثلاث؛ بطن 
الحوت وظلام البحر وظلام الليلء الملايكة بتقول يا رب صوت 
ضعيف» يعني جاي من بعید من مکان غریب» ۾ تذكر فيه يا رب من 


2 < ع 2 - اس ل 7 5 ا 
هيعطيك ولا لأ؟ "وإذا سالك عبادي عن فإ قريب أجيب دعوَة 


قبل» الملايكة بتقول فيه يا رب صوت جاي من حتة بعيدة» صوت 

ضعيف» وخن نعرفه» الصوت ده دعاك قبل کده» قال هذا عبدي 
يونس» يدعون ويسبحني ويوحدن؛ لَه إل GOTE,‏ ان کیت 
من الظّالِمِينَ" > من بطن الحوت "فَاسْتَجَبَْا لَهُ وَتَجْيْنَاهُ من 
يا مؤمن هينجيك ربنا كده. بس انت تضرع إليه, لا إله إلا الله وحده 
لا شريك له. لا تسأل سواه. ولا تطرق إلا بابه -سبحانه وتعالمى-, 
وحده لا شريك له. تعلم هذا إن أي عبادة لا تتوجه بما إلا إلى الله - 


سبحانه وتعالى --. 


وحده لا شريك له. له الملك 

تاني؛ بيأكد عليك مرة تانية» البي -عليه الصلاة والسلام- بيأكد 
عليك مرة تانية إن الملك بيد الله -جل وعلا-, له الملك -برضه- وله 
الحمد, الحمد لله إن ربنا له الملك. 

بدأنا من الأول أصبحنا وأصبح الملك لله والحمد لله يبقى الحمد لله 
إن الملك بإيديه بس, تعيد تانى لا إله إلا الله وحده لا شريك له. له 
الملك, وله الحمد. الحمد للّه إن الملك بإيده, الحمد لله. 

من أسماء الله أيها الكرام؛ المقبت عارفين يعني إيه المقيت؟ المقبت يعني 
إيه؟ الذي قدر لكل مخلوق قوته. نفسك ده قوت, أكلك ده قوت, 
اميه دي قوت,. الموا ده قوت, بغير هذا القوت لو ربنا سلب القوت 
من الأعصاب الإنسان يصاب بالشلل. 

الحمد لله أن الملك أعطانى شيئا من ملكه» فأقاتني, إداني القوت ده 
-دي كلها معان - اللي ربنا سلب القوت من أعصابه نام على السرير 
مابيتحركش» اللي سلب القوت من لسانه اتخرس ماعدش بيتكلم» اللي 
سلب القوت من عينه خلاص عمي ماعدش بيشوف. اللي سلب 
القوت من أي حتة في جسمه خلاص انتهت انتهت, فتحمد الله -جل 
وعلا- الملك الذي أقاتك, هي دي معن له الملك وله الحمد. الحمد 
لله أن أعطاك شيئًا من ملكه ما حرمك ما حرمك. 

له الملك وله الحمد وهو على كل شيء قدير تريح الكلمة دي ولا لأ؟ 
آه املك ملكي یقدر على کل شيء خلاص مانتاش قلقان بقى, 
فاطلب -اسمع دي- فاطلب منه المستحيل لإنه على إيه؟ على كل 
ار a‏ 

ربنا بيقول أمام المستحيل: "هو على هَن" > المستحيل؛ 
المستحيل إيه؟ المستحيل إن إمرأة لا e‏ وتنجب» صح؟ أنجبت ولا 
لأ؟ زوجة سيدنا ركرياء المستحيل إن رجل خلاص ماعدش له في النساء 
وينجبء مش ده سيدنا زكريا بيقول كده: "قَالَ رَبَ إِنْ وَهَنَ الْعَظُمُ 
متي وَاشْمَعَلَ الرَسُ شَيْباً و1 أكن بِدُعَائِكَ رَبَ شَقِيَاً * وَإِيَ خفثُ 
المَوَايِ من وَرَائِي وَكَانَتِ امْرَأقِ يعني أصلا من البداية وهي إيه؟ عاقر 
لا تنجبء لا تحجيضء في التفسير قالوا كده كانت لا تحجيض أصلًا- عَاقراً 
-قال إيه بعدها- فَهَبْ لي من لَدُنكَ وَلِبَا" 

برضه أنا عاوز عيل» يعني بيقول يا رب أنا عارف إن مينفعش. وأنا 
منفعش» وهي متنفعش» وجنون اللي يقول آنا عاوز عيل» بس آنا عاوز 
عيل. يعني بيقول يا رب آنا عارف إن ده مستحيل» بس أنا عاوز 

المستحيل, عشان کده ها جاله عيل وهو اللي کان بیطلب "قال رب 
أَنَّ يکو لي غلا" > إزاي الكلام ده! مش إنت اللي بتقول؟ 
مش إنت اللي كنت عاوز؟ مش إنت اللي بتطلب؟ مش إنت اللي 
سألت؟ إزاي يجي الكلام ده جت إزاي؟ "أَنَّ يَكُونْ لي عْلَامُ"؛ والسيدة 
مرم برضه زيها سألت في المستحيل: "قَالَتْ َب أن يَكُونُ لي َد و 
بْسَسْن بسر قال كَدَلِكِ الله يَخْلَقْ ما يَشَاء"' في قصة 
سيدنا زكريا وقصة السيدة مريم ربنا قال في الاثنين: "هُوَ عَلَىَ هَيْنٌ" 
في الاتنين» هي دي معنى وهو على كل شيء قدير. 


يبقى حضرتك لا تقوم الصبح بتعتقد إن ربنا قادر على کل شی 
قدير صيفة مبالغة- على كل شيع وكل شيع بالنسية له هين وسهل 
ومش صعبء 'أَوَ1 يَرَوْا" حاول تبص كده بعينيك "أو يَرَوْا أَنَّ الله 
لَذِي حَلَقَ السّمَاوَاتِ وَالْأَرْضَ و يي قهن هو 
تعب لما خلق السماوات والأرض؟ وخلقهم من عدم, "قَادِرٍ عَلَى أن 
ق هم الاسراء:14: وااة انة بقار على أذ يخي ؤت 

> هي دي معنی بقى القدرةء إن اللي خلق من عدم يقدر 
يخلق من حاجة موجودة ولا يتعبه, "ولا يَؤُودْهْ ؛ حفْظهُمَا" و 
مش هيتعب ربنا لو حفظك وحفظ السماوات والأرض» وغير 
السماوات والأرض -سبحانه وتعالى - كن فيكون, هي دي معنى وهو 
على كل شيء قدير ده يريحك ولا لأ؟ يطمنك ولا لأ؟ خلاص؛ هو 
على كل شيء قدير. 

أصبحناء وأصبح الملك لله والحمد لله. لا إله إلا الله وحده لا شريك 
له. له الملك, وله الحمد. وهو على كل شيء قدير. 

رف الك 





شوف بقى السؤال جه إمتى؟ بعد ما أيقنت إن ربنا ملك, وأيقنت ! 
ربنا قادر» وأيقنت إن ربنا بيديه الأمرء وأيقنت ك 
ربناء ساعتها تقول إيه؟ طب أنا عاوز بقى» يعني إنت بتقول طالما إنت 
ملك أنا هاطلب منك» طاطا إنت قادر أن مش هاقول إلا ليك إنت»› 
طالما كل حاجة سهلة عليك أنا مش هاسأل إلا أنت. 

رب أسألك شوف جت إمتى؟ عشان كده يا إخوانا إذا أثنيت على الله 
-جل وعلا- فَسَلْ فالباب قد فتح الآن. لا تغني على الله ده إنت 
مکن تنى على الله وقبل ما تطلب يجيلكء؛ إيه دعاء الهم والكرب 
والحزن؟ دعوات المكروب إيه اللي النبي علمها لنا في صحيح البخاري؟ 
حديث ابن عباس "لا إله الله الحليم العظيم, لا إله إلا الله رب 
السماوات السبع ورب العرش العظيم, لا إله إلا الله رب السماوات 
ورب الأرضء ورب العرش الكريم"* إنت قلت يا رب زيل عني الغم أو 

اذكو حاجتي أم قد كفانن حياؤك إن شيمتك الحياء 

إذا أثنى عليك المرء يوما كفاه منْ تعرضه الثناء 

دي كلمة كانت بعقال لسيف الدولة واحد من الأمراء, لما كان الشعراء 
يطلبوا منه؛ بمدحوه وبعدين يطلبوا منه. فجاله شاعر قاله أقول أنا عاوز 
إيه ولا كفاية إنك راجل حبى إذا أثنى عليك -الشحات لا جى يشحت 
بيجي لصاحب الال يقوله إيه؟ ربنا يكرمك.» ربنا يبارك لك» طول 





روايات الحديث هنا 

عمرك راجل طيب» طول عمرك راجل صالح؛ مش مخلينا عاوزين حاجة, 
ممكن ميقولوش هات,. هو يفهم إنه إيه؟ ربنا يباركلك. ربنا يوسع عليك, 
ربنا يزيدك, ربا يكرمكء؛ من غير ما يقوله هات فيعطي له. 

أأذكر حاجتي أم قد كفان حياؤك إن شيمتك الحياء 

إذا أثنى عليك المرء يومًا كفاه من تعرضه الثناء 

فلو أثنيت على الله -جل وعلا- زي ما قلناء قبل ما تطلب هيعطيك, 
أي واللّه قبل ما تطلب. 






رب أسألك خير ما في هذا اليوم وخير ما بعده 

إيه هو الخير اللي إنت عاوزه؟ زي ما النبي علمنا "اللهمً إِيّ أسألك من 
الخير كلّه عاجله وآجله ما علمثُ منه وما لم أعلم"* كل خيرء وخلي 
بالك؛ الخير الذي يعلمه الله خير من الخير الذي تعلمهء لإن ممكن في 
الأول بالدسبة لك يبقى خير وهو في الحقيقة شر. فتسأل الله -جل 
وعلا- الخير الذي يعلم -سبحانه وتعالى - أنه خير. 


ˆ صححه الألباني 

رب أسألك خير ما في هذا اليوم وخير ما -عشان لو إنت غفلت عن 
أذكار المساء, أو نسيت الأذكار أو أو يبقى ربنا إيه؟ جابلك مستقبلًا 
کمان- وخر ما بعده» وأعوذ بك من شر ما في هذا اليوم وشر ما 
بعده. رب أعوذ بك من الكسل وسوء الكبر أو وسوء الكبر. 

الإنسان طا بيكبر ممكن يبقى عقله عقل طفل» يرد إلى أرذل العمرء 
عشان كده البى كان يستعيذ بالله أن يرد إلى أرذل العمر. الكبر فيه 
سوء» من سوء الكبر؛ إن الإنسان يبقى عاجز. يحتاج للناس صح؟ من 
سوء الكبّر إن الإنسان نظره يضعف ماعدش شايف يقوله يابنى إيه اللى 
قدامنا ده؟ من سوء الكبر إن الإنسان مثلا يبقى العصا قدمه الثالثة, 
بيتعكز على الناس» أو بيسند على الناس» من سوء الكبر إن ميعرفش 
يدخل دورة المايه لوحدة مثلا فحد يدخله. ده كله من سوء الكبر 
فأنت بتتعوذ بالله من سوء الكبّر لما تكبرء أو سوء الكبرء الكبر يجرك 
إلى السوء. ويجرك إلى جهنم -والعياذ بالله- إلا من رحم ربي. 

رب أعوذ بك من الكسل وسوء الكبر رب أعوذ بك من عذاب في 
النار وعذاب في القبر 

فسأ الله -جل وعلا- أن يعيذك من عذاب في النار وعذاب في 
القبر» وهذا أفضل ما تستعيذ بالله -جل وعلا- منه كما قال النبي - 
صلى الله عليه وسلم- لزوجته أم حبيبة لما دعت ربما -جل وعلا- في 
صحيح مسلم قالت "اللهم متعني بزوجي رسول الله وبأبي أبي سفیان 
وبأخي معاوية قال ها البي -عليه الصلاة والسلام-: لقد سألت الله 
بآجال مضروبة وأيام معدودة وأرزاق مقسومة ولو سألت الله أن يجيرك 
من عذاب في النار وعذاب في القبر لكان خيرا لك" 


فهذا الخير علمنا النبي إياه. رب أعوذ بك من الكسل وسوء الكبر رب 
أعوذ بك من عذاب في النار وعذاب في القبر 

ويعني معلش أنا اختصرت سريعا حتى نتممه في هذا اليوم 

نسأل الله -جل وعلا- أن يرزقنا وإياكم خير ما في هذا اليوم» وخير 
ما بعده» ونعوذ به -جل وعلا- من شر ما في هذا اليوم» وشر ما بعده. 





' روايات أخرى للحديث هنا 

اللهم إن أعوذ بك من الكسل» وسوء الكبر» وسوء الكبر» رب أعوذ 
بك من عذاب في النار وعذاب في القبر. اللهم إنا نسألك من الخير ما 
سألك منه السائلون» ونستعيذ بك من شر ما استعاذك منه السائلون. 
إنك ربنا نعم المولى ونعم النصير. 

إليك. 


ع » 


وصلى الله وسلم وبارك على البي حمد. والحمد لله رب العالمين 

